text: Telefonen viste vej til tyvene
  07 november 2010 kl. 07.21
  Tidligt søndag morgen troede to tyveknægte fra Rødding og Kolding, at de havde gjort et godt kup. De havde bare ikke taget højde for den moderne teknologi.
  Kvart i seks søndag morgen begik en 19-årig dreng fra Rødding og en 16-årig dreng fra Kolding indbrud i Jels.
  De to tyve stjal blandt andet to I-Phones, men det skulle de aldrig have gjort.
  Husets beboere blev vækket ved indbrudet og da de opdagede, at de to telefoner var væk, gik de på internettet for at finde koderne til telefonernes GPS.
  Derefter kunne de se, at de to tyve slentrede rundt i Jels by og så var det en smal sag for politiet at anholde de to.
  Preben Mejer fra Innovationlab i Århus spår, at der kommer meget mere af den slags teknologi fremover.
  - Man vil kunne se, hvem der sidder i din stjålne stol og hvem, der går ud af døren i din pels, Preben Mejer.
  